
Uitgeefster:
Rengr. Al-Moe'min.
Adres Hoofdredactie:

margi seueur ajat
Qoerän sareng Hadits.


Pangoeninga.
Sarengan ieu nomer kasanggakeun
deui ka sapalih para djoeragan hidji
pangemoet-ngemoet, anoe diroepikeun
balangko wesel; babakoena ka soegri¬
anoe nembe djadi ahli Al-Moe'min.
Koe panoehoen anoe sanget, sanes
bae para djoeragan2 anoe kaoengel
bieu, noe kedah emoet teh, namoeng
sadajana soegri noe teu atjan moe¬
langkeun djoeroenganana administratie,
moegi oelah kemba sareng oelah lali
njoemponanana.
Tangtos koe sadaja kamanah, sagala
roepi hasil, sareng sadajana kasaean,
kedah karana aja karingetna.
Hormatna
Directie.


ARTIKEL 177.
Dina salasahidji poetoesan „Madja
lis Islam Alaa Indonesia",
anoe verslagna ti mimiti A. M. nomer
kamari nepi ka noe ajeuna, dimoeat dina
bagian gado-gado pers, tangtos
koe sadaja tiasa kaaos, jen ieu madjlis
teh katjida henteu moepakatna kana
angen-angen noe djadi pamarentah palaj
ngaleungitkeun ieu artikel tina adegan
nagara.
Dina wet staatsinrichting
Ned. Indië, atawa Soendana mah
wet pikeun adegan nagara Indonesia, aja
artikel nja eta artikel 177 tea anoe kieu
oenina:
(1) De Christen-leeraars, priesters en 
zendelingen moeten voorzien zijn van 
een door of namens den Gouverneur¬
Generaal te verleenen bijzondere toe¬
lating om hun dienstwerk in eenig
bepaald gedeelte van Nederlandsch¬
Indië te mogen verrichten. 
(2) Wanneer die toelating schadelijk
wordt bevonden, of de voorwaarden
daarvan niet wordt nageleefd, kan zij
door den Gouverneur-Generaal worden
ingetrokken.
Pisoendaeunana:
(1) Goeroe2 kristen, padri-padri djeung
propagandisten (moeballigh2 kristen),
pikeun ngalampahkeun pagaweanana
tina perkara kakarestenan di salasahi¬
dji tempat (bagian) ti tanah Hindia¬
Walanda, koedoe meunang soerat idi¬
nan ti Kdj. Toean Besar koe andjeun
atawa ti bawahanana kalawan asma
andjeunna.
(2) Lamoen eta idinan tea kapanggih
matak ngaroeksak, atawa perdjangdjian¬
perdjangdjianana dirempak, eta idinan
teh bisa ditjaboet koe Kdj. Toean
Besar.
leu artikel anoe kitoe oenina teh, noe¬
roetkeun bedja noe katampa koe oemoem,
tjenah rek ditjaboet koe noe djadi pa¬
marentah; tegesna rek dileungitkeun, nepi
ka engke mah dimana ieu artikel toeloes
ditjaboetna, kaom kristen anoe kapapan¬
tjenan njebarkeun agamana teh, boh ka¬
toliek boh protestant, merdika pisan,
meunang migawe sakoemaha karepna
sakoer noe matak ngamadjoekeun kana
agamana.
Kaom Islam (Moeslimin) saoemoemna
koe ajana tjita2 pamarentah anoe kitoe
maksoedna, geus kabina-bina soesahna


geus loear biasa horeamna, sabab pikeun
Islam mah tjita2 pamarentah kitoe teh hidji
bahaja anoe akibatna moal beunang di¬
wangwang pigedeeunana, bakating koe¬
bakal hebat-hebatna.
Tjatjakan koe kaajaan ajeuna, anoe
sasat propagandist2 kristen teh dipegeg,
diborongsongan, agama Karesten teh geus
sakitoe ngaraksoekna, lantaran saperkara
noe djadi moeballigh-moeballighna ka¬
loearan sakola loehoer djeung pertenga¬
han (geus meunang pangadjaran anoe
tjoekoep) pikeun nerapkeun agemanana
ka noe ngan oekoer ngarasa Moeslimin
noe teu karana ilmoena. Kadoea perkara
sakitoe katohagaan modalna pikeun nem¬
bongkeun sepak-terdjangna ka oemoem
tjara njieun sakola2 anoe make dadasar
karesten, njieun roemah2 miskin djeung
jatim make dadasar karesten, njieun roe¬
mah-roemah sakit make dadasar karesten,
njieun polikliniek2 make dadasar karesten
tjara noe sok dingaranan: Soetji Ati,
Boedi Asih, Rido Galih, Wening Manah,
djeung sabangsana. Katiloe njebarkeun
boekoe-boekoe karesten anoe meh teu¬
aja hargana. Kaopat perkara mere toen¬
djangan, pitoedoeh pitoeloeng ka noe¬
kasoesahan, boh koe pikiran boh koe¬
bahan (geestelijk djeung materieel).
leu noe ditataan di loehoer kabeh oge
hidji djalan pikeun njieun reclame tina
agemanana, sarta gede pisan panghare¬
panana, lamoen ninggang ka hidji Moes¬
lim anoe ipis imanna, teu aja panemoe
Islamna, pikeun ngiroetna. Katoeroeg¬
toeroeg deuih, ari pikenn noe tjeuli len¬
taheun mah sok kabitaan koe bangsa
boeboek leutik, tjara kabita koe kaasoep
kana burgelijke stand ari Kristen-Inlander
mah, sanadjan sakoemaha kekerehetna
oge; kabita koe madjar kaom Karesten¬
Inlander leuwih loehoer martabatna ti
batan Marhaen. Sanadjan henteu kitoe
dina boektina, keukeuh ari si bodo mah
boga sangka kitoe bae.
Djaba ti matak ngamerdikakeun ka¬
propagandist2 kristen teh, lamoen eta
artikel ditjaboet tea, oge matak tambah
ngandelanana djeung ngadjoeroengna ka¬
salasahidji koempoelan poelitik di nagri
Walanda, anoe boga kajakinan, madjar¬
keun teh, dimana oerang priboemi hajang
leuwih ti ajeuna satiana, atawa kasatia¬
anana saroea djeung Walanda pisan,
teu aja deui kadjaba ti koedoe saroea
agamana djeung noe marentah. Poelitik
noe saroepa kieu teh di nagri mah dise¬
boetna „verkersteningpolitiek".


Sakabeh djalan anoe dipake reclame
koe kaom karesten, teu bisa kaberik
koe Islam mah. Saperkara di Islam mah
teu atjan loba noe meunang pangadjaran
noe sakitoe matengna pikeun njebarkeun
agemanana. Kadoea perkara dina ba¬
hanna atawa pimodaleunana, ma'loem
sakoe oerang priboemi mah sakitoe ko¬
songna; ngan sabagian anoe pangleutik¬
leutikna pisan anoe radjeun bisa nge¬
tjengkeun keur kana djalan agama teh.
Koe sabab kitoe, oepama eta artikel
dipaksa dileungitkeun teh, pikeun Islam
mah saroea djeung koedoe ngalajanan
persaingan anoe leuwih rosa pangaroeh¬
na, anoe temahna matak djadi pagoe¬
djroedan. Sawadjibna pisan Al-Moe'min
koedoe ngabantoe anoe sakoeat-koeatna
kana poetoesan Madjlis Islam 'Alaa In¬
donesi noe kaseboet di loehoer.


„Raksa Mitra Poetra'
Pangoeroes ieu roemah pertoeloe¬
ngan ngaraos kaperloeanana kanggo
ngemoetan ka sadajana para dermawan,
jen ieu badan teh salamina perjogi
nampi hadiah pikeun waragad mali¬
hara anoe rara masakat.
Soemangga diantos !
Kalajan asmana Pangoeroes,
Wira Sendjaja
Voorzitter.

1. Koemaha hoekoemna ngaos tachlil
di anoe kamaotan kalawan diondang
sareng barangdahar balaketjrakan, oge¬
dina tiloena toedjoehna enz. anoe prantos
djanten adat kabiasaan.
Samboengeun.
DJAWAB.
1. Masalah tahlil sareng hadjat pa¬
paten tiloena toedjoehna, parantos diba¬
bar dina A. M. no. 1 ddo. 2 Jan. 1939.
Mangga tingalian eta bae.
Nanging oepami kirang tjekap, ieu
bade diwoewoehan koe roepi-roepi hadis
noe nerangkeun parentah atanapi lara¬
ngan ka ahli majit atanapi ka noe hiroep
soepados iasa nimbang koe andjeun.
Hadis:
1. ti Aboe Said djeung ti Aboe Hoe¬
raerah, riwajat Moeslim, dawoehan Kdj
Nabi s. a. w.
ASI AN TO 22
5
Hartina:
Talkinan noe maraot teh koe¬
MINIGINI
2. ti Ma'gil bin Jasar, riwajat Aboe¬
Daoed djeung Nasai, disohehkeun koe¬
Ibnoe Hibban, dawoehan Kdj. Nabi s.a.w.


Hartina:


40


Maratja „po ka noe maraot teh!
3. ti Abdoellah bin Dja'far, dawoehan
Kdj. Nabi s. a. w.
 
gis te plan telah jaar de jare
Hartina
Koedoe njarieun kadaharan keur
ali Dja'far, ajeuna keur baringba¬
ngeun doemeh Dja'far maot tea.
4. ti Soelaeman bin Boeraedah, ri¬
wajat Moeslim:


A


4


ngala jang die doel ko di djang 
—
2 
: Tja     5
?
.
Gjoenland emesti pembali dal Soe
 - 
A dan dagen N. S. di Ta
desti


Hartina:
Kangdjeng Rosoel s. a. w. nga¬
woeroek kieu. Lamoen maraneh
datang ka pakoeboeran koedoe nga¬
romong kieu:
djila kali djal die sold
celha
Koering sarerea oge insja Alloh,
bakal nepoengan ka arandjeun, moe¬
ga2 koering sarerea kitoe deui aran¬
djeun koe G. Alloh dipaparin 'afiat.
Koe ieu anoe opat hadis, rea anoe
maham, jen matja 40 4 (tahlil),
(Jasin, Koerän), ngalajad
matja 
djeung mangolahkeun ahli majit, nga¬
doeakeun ka majit di astana eta kabeh
diparentah koe Rosoeloelloh s. a. w.
Sawareh anoe maham parentah tahlil
djeung matja  mah ka noe keur
sakarat, memeh maot.
Paham sawareh deui: da oengelna
 soendana noe maraot, atoeh pa¬
ham pake pikeun doeanana bae, ka noe¬
keur sakarat, ka noe geus maot. Eta teh
parentah ti Kdj. Nabi. leu sawareh ha¬
dis-hadis parentah.


Ari hadis-hadis larangan ieu :
1. Riwajat Moeslim:
ton
2 ada dil, ho al dan ge¬
A
4de Mas, als j.)
Kdj. Rosoeloelloh s. a. w. geus
ngalarang:
1. Nembok koeboeran.
2. Ngadioekan koeboeran.
3. Ngadegan koeboeran (njieun
wawangoenan).
2. ti Aboe Hoeraerah riwajat Tirmidzi
disohehkeun koe Ibnoe Hibban:
.


Slogal dans alle dol te wil dan ol
2
Saenja-enjana Kdj. Rosoel s. a. w.
ngala'nat ka awewe - awewe noe¬
djararah ka astana.
3. ti Aboe Sa'id Choedri riwajat Aboe
Daoed:


7


AAA


kah da


 zoo di


Hartina:
Kdj. Rosoel s. a. w. ngala'nat ka¬
noe sok gogoakan sasambat ka ma¬
jit tanda aral djeung ka noe ngada¬
rengekeun anoe kitoe.
leu hadis - hadis sadajana dibantoen
tina kitab:


GON


E


A
c


Di dieu samasakali teu aja hadis, noe¬
siga ngalarang tahlil, parentah siga aja.
Dina hadis sedjen „aja" tjonto kaha¬
dean sidekah. Noe mantoek dilarang nja¬
eta: sasambat tanda aral, njabok beu¬
ngeut enz.
Hal tiloena, toedjoehna enz. teu ka¬
tjaritakeun dina hadis. Djadi lamoen di¬
angkeuhkeun soennat Nabi mah tangtoe
salah. Moen bener sidkah tangtoe mang¬
fa'at.
M. a.
PATAROSAN-KARET.
Djoeragan O. Soewana,
Pasir-Djawa, Tjiandjoer.
Abonne No. 1159.
Ngawaler serat Dirg. kaping 20 April
j.l. tina perkawis rubberrestrictie, saheu¬
laanan bade dibantoen ringkesna, same¬
meh pangoeroes ngadamel artikel anoe
rada paos tina perkawis ieu.
Pigoenaeunana ka oemoem sakoemaha
anoe dikapajoenkeun koe Dirg., tetela,
moal boa, eta margina anoe mawi pa¬
ngoeroes A.M. aja maksad (malah ajeu¬
na pisan noedjoe dihantja) bade nalek
ieu masalah anoe langkoeng tebih.

Tamba kesel ngantos bongbolongan,
ieu kasanggakeun roepi2 katrangan anoe
diparioskeun koe Djoeragan dibantoen
ringkesna:
a. Perkawis ngajoeman (inboeten) kebon
karet, dina restrictie taoen 1934-1938
kawidian, sarta aja rengkolna dina
artikel 2 ajat (2) sub a Stbl. 1934 No.
346. Nanging dina restrictie taoen
1939 - 1943 mah teu aja rengkolna.
(Tingali artikel 33 Stbl. 1938 No. 666).
Teu ajana widian ngajoeman tiasa dja¬
di patali sareng ajana atoeran „her¬
planting" anoe kaoengel dina staats¬
blad anoe bieu (artikel 33 ajat (1)
sub a).
Larangan ngajoeman henteu aja.
Koe margi eta tiasa djadi Toean C. C.
Ament dina handleidingna nerang¬
keun jen ngajoeman anoe 75 tangkal
dina sa-ha dina lebet 5 taoen noemoet¬
keun overeenkomst I.R.R.C. taoen 1934-
1938, diteraskeun kana 2de restrictie¬
periode, moeng djoemlahna tetep 75
tangkal, sanes doea kali kitoe. Pi¬
maksadeunana, oepami dina lebet taoen
1934 t/m 1938 teu atjan pisan nga¬
joeman, dina taoen 1939 t/m 1942
kawidian ngajoeman dina sa-ha 75
tangkal.
Hal ieu kedah dipaloeroeh rengkol¬
na dina verslag I.R.R.C., margi dina
staatsblad Hindia Nederland mah teu
aja pangparatanana.
b. Hal uitbreiding (nambihan legana
kebon) anoe 43% teu atjan tiasa
ngahatoeranan katerangan, noedjoe di¬
pilari heula besluitna ti Directeur B.B.
anoe patali sareng katangtoean dina
artikel 13 Stbl. 1938 No. 701.
c. Atoeran ngabaroekeun kebon karet
(rubberherplanting) kanggo karet kam¬
poeng parantos berdjalan, nanging ke¬
dah njoehoenkeun heula vergunning
ka Toean Assistent-Resident; eta se¬
rat permohonan kedah dilampiran koe¬
schetskaart anoe netelakeun perenahna
(ligging), wawatesanana (begrenzingen)
sareng legana (afmetingen) kebon ata¬
napi bagian kebon anoe bade diba¬
roekeun tea.
d. Sagala roepi atoeran anoe didjalan¬
keun ajeuna, noemoetkeun katerangan
ti ambtenaar anoe ahli tina perkawis
ieu sadajana henteu ngaroegelkeun ka¬
noe parantos biasa narampi licentie
karet. Nanging perkawis ieu oge bade
dioengkab deui bepalingenana, soepa¬
dos oelah tjekap koe bedja.
Mh. K.


KAGEGELAN.


1. Kinanti dianggo poepoeh,
ieu ngiring ka Al-Moe'min,
noe njebar elmoe agama
agama Alloh Noe Soetji,
noe teu aja papadana,
ti antawis boemi langit.


2. Al-Moe'min anoe berelmoe,
hidajat ka djalmi-djalmi,
moegi sing sapapaosna,
al-Moe'min djadi panggeuing,
doenja rawoeh acheratna,
Djadi pamoentangan djalmi.
oelah aja anoe ganggoe,
.
ngawonkeun nganapi-napi,
atawa ngahina-hina,
enggon madjengkeun agami,
dalah seueur gogodana,
istoe sing sae ngamoedi.
4.
Tjara noe ka poengkoer-poengkoer,
istoe tagen teu kalindih,
sim abdi ngiring ngadoe'a,
ahli-ahli kitoe deui,
noe sami pada ngalanggan,
disoehoenkeun ridlo galih.*)
al-Moe'min noe djadi goeroe,
5.
wiridan sagala roepi,
oelah bade lalawora,
tawisna njepeng agami,
enggal bajar waragadna,
soepados teu petot nampi.**)
6. Abdi njanggakeun bebendoe,
reh parantos koemawani,
njanggakeun ieu karangan,
sareng ngahatoerkeun deui,
salam ta'dzim ka sadaja,
para djoeragan redactie.
Wassalam,
Lg. No. 2760.


Amin! Amin! Amin! Red.
**) Kantenan, kitoe kedahna. Noe¬
hoen! Red.


KOROPAK.


Djrg. Poeradisastra Lgno. 14.
Artos f 0,80 kanggo kw. II th. '39.
Toean R. O. H. Cani Kalipasir Tgr.
Oeang f 0,80 oentoek kw. II th. '39.
Djrg. R. M. S. Soerianingrat
Malangbong
Parantos dilereskeun.
Djrg. R. Ebo Mh. Enoh Lgno. 611.
Artos f 1.50 kanggo kw. 1 + II th. '39
kirang f 0,10.
Djrg. Wangsamihardja Lgno. 464.
Artos f 0,75 kanggo kw. III th. 38.
Djrg. Enom Lgno. 2155.
Artos f 0,80 kanggo kw 1 th. 39.
Djr. R. G. Hardjasomantri Lgno. 2507
Artos f 1,10 kanggo Maart & kw. II
th. 39.
Djrg. Armawinata Lgno. 562.
Artos f 0,80 kanggo kw. II th. 39.
Djrg. T. Atmadja Lgno. 967
Artos f 0,80 kanggo kw. II th. 39.
Djrg. M. Hasan Lgno. 1279
Artos f 3,10 kanggo kw. III-IV th. 38
& kw. I-II th. 39.
Djrg. Natadiredja Bandjar.
Artos f 0,80 kanggo Mei, Juni & Juli 39.
Djrg. R. E. Soelaeman Bt. C.
Artos f 0,80 kanggo Mei, Juni & Juli 39.
Djrg. M. Ishak Lgno. 1805.
Artos f 0,80 kanggo kw. II th. 39.
Djrg H. Soedjono Lgno. 2060.
Artos f 0,80 kanggo kw. II th. 39.


HIKMATNA NGOETOES ROSOEL.


Koe Goesti Noe Maha Soetji manoesa
dipaparinan hidji ni'mat anoe pohara
gedena, nja eta ni'mat 'akal, anoe bisa
diibaratkeun obor, njaangan djalan hiroep
anoe sakieu roempilna djeung poek¬
mongklengna.
Koe pitoeloeng pantjadria noe lima
(panendjo, pangdenge, pangamben, pang¬
rasa letah djeung pangrasa koelit), ma¬
noesa bisa metakeun akalna: bisa mikir,
bisa milih, bisa netepkeun kitoe atawa
kieu, bisa nimbang2 kana sakoer noe¬
aja di sakoeriling boengking manehana¬
na.
Lamoen euweuh eta pantjadria anoe li¬
ma, tangtoe boentoe kalakoean, akal moal
bisa dipetakeun. Ana kitoe tetela, akal
teh teu bisa digawe sorangan, koedoe
bae aja noe ngabantoe, nja eta — oepa¬
mana — pantjadria lima.
Akal manoesa teu bisa dipake mikiran
kadjadian2 saratoes atawa sareboe taoen
ka toekang, lamoen teu dibantoe koe
kitab2 tarich (geschidenis) at, patilasan2
koena. Nja kitoe deui, akal manoesa
hese dipake mikiran bentang-bentang noe¬
laloehoer, moen teu dibantoean koe to¬
ropong paranti ngeker bentang (teles¬
coop). Deui akal manoesa moal bisa
dipake mikiran barang2 atawa koetoe¬
anoe katjida lemboetna nepi ka teu ka¬
tendjo koe panon, moen teu dibantoe
koe pakakas noe diseboet microscoop.
Djadi, beuki tetela bae, jen akal teh teu¬
bisa meta sorangan, koedoe bae aja noe¬
ngabantoe.
Palebah dieu geus medjeuhna ngami¬
mitian asoep kana djedjer tjarita anoe
dimaksoed, nja eta „hikmatna ngoetoes
rosoel" ka manoesa, anoe tangtoe hik¬
matna teh mangpirang-pirang djoemlahna,
ngan ti antarana, anoe tetela pisan, nja
eta: ngabantoe akal manoesa.
Koe metakeun akal mikiran kaajaan
ieu alam anoe sakieu anehna, manoesa
bisa jakin kana ajana Pangeran anoe
ngadamel ieu alam. Sagala kadjadian
tangtoe aja sababna, kitoe tjeuk akal
manoesa, moal aja hidji barang anoe
tina euweuh oedjoeg-oedjoeg djleg aja
tanpa sabab, sarta euweuh noe ngaja¬
keun, estoe ngadjadi sorangan. Ana ki¬
toe ieu alam tangtoe aja noe ngadamel,
moal bisa ngadjadi sorangan. Lamoen
teroes akal manoesa dipake mikiran ieu
alam tangtoe boga kajakinan, jen Pange¬
ran anoe ngajakeun ieu alam teh, kagoe¬
ngan mangpirang-pirang sipat kamoel¬
jaan kajaning kawasa, njalira, taja ba¬
bandinganana dst., anoe tangtoe moal
kabeh kaoedag koe akal manoesa. Tah
palebah dien tembong hikmatna ngoetoes
para rosoel, nja eta ngabantoe akal ma¬
noesa, soepaja sampoerna ma'rifatna ka¬
Alloh Ta'ala.

Koe akal manoesa bisa kaoedag, jen
katjida perloena koedoe ngagoengkeun,
koedoe bakti, koedoe koemaoela ka Pa¬
ngeran, anoe ngadamel ieu 'alam anoe
ti antarana nja eta dirina pribadi. Tapi,
koedoe koemaha prakprakanana migoesti
djeung bakti ka Pangeran teh? Palebah
dieu tembong deui hikmatna ngoetoes
para rosoel, nja eta noejoen akal manoe¬
sa sina njahoeun koemaha petana bakti
ka Pangeran, koemaha koedoena ibadah
djeung to'at ka Andjeunna.
Akal manoesa bisa oge nganjahokeun
lampah atawa tingkah lakoe anoe hade
djeung anoe goreng. Tapi, koe sabab
sok aja pangaroeh hawa napsoe, komo¬
moen patali djeung kapentingan diri so¬
rangan, manoesa mindeng njalahan dina
netepkeun mana noe hade sarta bergoe¬
na djeung mana noe berbahaja, nepi ka¬
remen kadjadian hidji lampah koe ieu
dipandang hade sarta bergoena tapi koe¬
itoe dipandang goreng sarta berbahaja
Moen diantep bae kitoe, tangtoe patjo¬
gregan dina netepkeun kahadean djeung
kagorengan, anoe tangtoe ngaroek¬
sak kana hiroep koemboehna. Tah pa¬
lebah dieu tembong deui hikmatna Alloh
ngoetoes para roesoel, pikeun moetoes
mana anoe hade djeung mana anoe go¬
reng.
Koe djalan mikir metakeun akal, ma¬
noesa bisa boga kajakinan jen sanggeus
hiroep ajeuna tangtoe aja deui hiroep
anoe langgeng, taja wates - wangenna.
Manoesa boga rasa jen manehanana bisa
narima elmoe, bisa nampa pangarti teur
aja wates-wangenna, mandangna ka ha¬
reup éuweuh wates-wangenna, tjita¬
tjitana djeung kahajangna euweuh wates¬
wangenna, ieu kabeh ngoeatan kajaki¬
nanana jen damar hiroep manehanana
moal pes pareum samasakali koe paeh¬
na, tangtoe aja toeloejna, tangtoe hi¬
roepna langgeng. Koemaha kaajaanana
eta hiroep langgeng teh? Akal manoesa
mogok, da euweuh pakakas, moen pa¬
kakas tea mah, pikeun nganjahokeunana.
Palebah dieu tembong deui hikmatna
ngoetoes rosoel, nja eta noengtoen akal
manoesa sina njahoeun kaajaan acherat,
alam kalanggengan.
Koe akal manoesa tangtoe kaharti jen
katjida perloena sasajagian pikeun hi¬
roep di alam kalanggengan, tapi koedoe
koemaha atoeh petana ajeuna, sangkan
salamet engke tea, koedoe koemaha nja¬
lampah soepaja bagdja doenja acherat.
Palebah dieu tembong deui hikmatna
ngoetoes rosoel, nja eta noedoehan djalan
ka eta kabagdjaan langgeng salalawasna.
Koe ieu katerangan pondok, tetela jen
ti antara hikmat-hikmatna ngoetoes ro¬
soel teh nja eta ngabantoe akal manoe¬
sa dina enggoning ngoedag kasalametan
djeung kabagdjaan doenja acherat.
A. b. N.


Katerangan: Soegri anoe kaboler koe¬
ilmoe Tauhid, henteu kedah leutik ma¬
nah, margi sadaja anoe parantos dimoeat
dina A. M. ajeuna parantos ditjitak, di¬
damel boekoe; djadi sadaja tiasa nga¬
galeuh. Red.


Pangaweroeh-Kasehatan.


BOEBOEKA —
Bongan moe'min, nja dina saniskanten
tjarios perjogina didadasaran kalawan
itiqod anoe sehat, soepados oelah nin¬
tjak kana golongan noe inkar atanapi
kana golongan moe'tazilah, tegesna tjoe¬
manteling pentjrong anggapan hate moeng
oeloekoetek dina dadamelan woengkoel,
teu soemoreang sareng teu nepi pantjong
akalna kana djoemenenging sareng ka¬
wasaning Goesti noe Kagoengan Damel.
Langkoeng2 dina ngotjek perkawis roe¬
mingkangna manoesa mah, noe kalintang
perloena dioesik heula itiqod, diadep¬
keun heula pentjronging panon hate kana
koedrat-irodat Toehan Soebhanahoe wa¬
ta'ala, malar oelah sasar kana moesrik.
Pandang: K VAN
MISA DAN 
Tegesna: Teu aja Toehan noe saenja¬
enjana wadjib al maudjoed, anging
Alloh nja eta kalawan ma'na: Teu
aja deui noe geus ngadjadikeun sa¬
kabeh lir koemelip, anging Alloh;
djeung teu aja deui noe ngahiroep¬
hoeripkeun ka sakabeh machloekna,
anging Alloh.
Kitoe tjeuk hakikatna; doepi mengga¬
hing toemerapna di machloek nja kala¬
wan sariat, digenggem koe wet alam,
noe kasebat hoekoem adat tea.
Soemamboengna sagala kadjadian ka¬
lawan aja marga lantaranana, sareng sa¬
kabeh sabab teh nangtoengkeun kadja¬
dian2 di waktoe kemoedian.
Dina bitjara pasal pangaweroeh kang¬
go awam, loeang loembrahna ngalajang
dina sariat tea bae, tegesna tjarios teh
mapaj dina kadjadian2 kalawan lantaran¬
lantaranana, nja eta machloek kalawan
machloek deui bae.
Nja kitoe deui ajeuna noe bade dipa¬
djeng di dieu teh oerang sina loemakoe
dina badarat sareat tea bae, moeng per¬
kawis toedjoean manah oerang palihara
di djero koengkoeroengan itigod moe¬
min di sasalirana-salirana. Bagi: Kala¬
moellisan wal kalamoelkoeloeb.
Hoerip - hiroep —
Moenggoehing tjeuk sariat ngajoega¬
keun hiroep-hoeripna manoesa teh, te¬
gesna roemaketna njawa djeung raga teh
kalawan lantaran pokona 3 djalan, nja eta:
a. Kalawan napas-ambekan.
nginoem.
b.
barangdahar.
c.
Oendak-oesoekna ngahadja diperele¬
keun noemoetkeun soesoenan martaba¬
ting toemerapna ing manoesa.
Noe pangnomor wahidna dipiboetoeh
di djero hiroep-hoerip teh nja eta napas
ambekan noe tiasana ditahan, ngan oekoer
di djero poeloeh-poeloeh minoet bae.
Geus kitoe nginoem tjai, noe bisana
ditahan ngan di djero djam-djaman bae. koe pirang-pirang mesin anoe moeter


Teras barangdahar, noe bisana ditahan
ngan di djero didintenan bae.
Djabi moen aja permaksoedan kalawan
ilmoena.
Tjobi kerebekkeun hidji djalma salipoet
sirahna dina tjai anoe djero, tanwande
enggal maot.
Tjobi deui djalma tjangtjang di tegal
sarta oelah dipaparin nginoem atanapi
barangdahar. Eta oge moal lami pinasti
djanten majit, ngan rada lami bae ti noe¬
tadi.
Tjobi deui djalma tjangtjang di sisi
waloengan, sina bisaeun nginoem, tapi
oelah dibere barangdahar. Eta oge tang¬
tos moal lambat goemelarna di alam
doenja, ngan langkoeng lami bae ti noe¬
tadi.
Lamoen eta djalma biasa merdika bae
tiasa napas loeas, dahar leueut seubeuh,
tatjan kantenan maot tereh2 kitoe.
Oepami aja lepat perdjalananana ata¬
napi toemerapna kana badan manoesa
eta tiloe roepi tatali hoerip teh, biasana
tembong kadjadian teu tjageur eta djalma.
Nilik kana hal ihwal noe kasebat di
loehoer, perjogi oerang teh sakadar nga¬
oeningakeun djalan - djalanna eta tatali
hoerip-hiroep noe tiloe roepi teh, sang¬
kan sakadar terang ngatoerna pikeun
malihara dirina sareng sariat ichtiar kana
karahajoean dina roemingkangna di ieu
alam pawenangan. „lel 4
Mangga oerang diadjar njoektjroek
djalan saroepi - saroepina, noemoetkeun
loeang noe kabatja tina roepi2 boekoe
sareng nasihat ti para ahli.
dilaloe baris disamboeng.
Salamna poen
Tohir S. a.


TOETOERAN TASAOEF.


Samboengan A. M. No. 17.


Kaopatna, anggahota anoe koedoe di¬
djaga djeung diraksa teh, nja eta beu¬
teung.
Beuteung teh hidji anggahota paparin
Noe Maha Soetji, anoe moal aja hidji
djalma anoe teu nimat koe boga beu¬
teung. Kaahenganana, kamodelanana es¬
toe loear biasa pisan. Memang beuteung
teh lamoen dipandang sapintas laloe
mah, siga teu aja ahengna, teu aja ma¬
tak helokna, ngan saoekoer boga belen¬
toek djeung ngaboengkanel, soemawonna
lamoen geus ditjoerat-tjaret, dibelang¬
belang koe singkajo mah, mani siga teu
aja pisan hargana, teu aja pisan anehna.
Tapi sanadjan roepana teu sabaraha, la¬
moen koe oerang dititenan anoe taliti,
dilenjepan koe angen-angen anoe tadjem,
tangtoe kakodek kamodelanana, tangtoe
kaboeka rasiahna anoe noedoehkeun ka¬
na kabidjaksanaan Anoe Kawasa sara¬
woeh kakawasaanana.


Beuteung teh minangka hidji pabrik
anoe katjida tohagana, sarta didjalankeun

BADE DIDJOEAL MOERAH:
1 (Hidji) imah potongan sontog
bilik ti loear gedeg awi dipalester tem¬
bok, bilik ti djero biasa, ploer koe¬
tembok tjampoer oebin, gedena 9X12
m2, djeung tanah pakaranganana noe¬
aja eta imah, legana 11X14 m2, ajana
di sisi djalan pisan di kampoeng Wa¬
roedjadjar no. 49 dessa Tjiandjoer¬
kaler, djero kotta, boeat harga pasti
f 650.— (genep ratoes lima poeloeh
roepia) sarta contant.
Kenging naros atawa badami ka noe¬
gadoehna.
SAl ex. B. P. M.
atawa ka:
A. PARTAATMADJA
di Waroedjadjar.


saban poe saban penting teu aja reu¬
reuhna, sarta pagaweanana beres-roes
teu paseloek teu pahili, kabeh ninggang
dina tempatna, nintjak kana mistina, teu
aja tali-gantjana.
Kadaharan anoe asoep kana beuteung,
dipasak koe mesin-mesin tea, diantjoer¬
keun nepi ka bidjil atjina, sarta diserot
eta atji-atji kadaharan koe pirang-pirang
pipah: aja noe baris djadi getih, djadi da¬
ging, djadi soengsoem dj. sabangsana,
sasesana hampas kadaharan anoe teu aja
goenana, nja kaloear djadi kokotor, kabeh
beres, teu aja pasilang-silang teu aja noe¬
taligantja, njoemponan kana kamistianana.
Nja tina beuteung pisan djalanna
oerang aja kakoeatan pikeun ibadah;
nja tina beuteung pisan oerang bisa
ngararasakeun kanimatan anoe soema¬
rambah dina saloear badan, lantaran la¬
moen beuteung teu sehat, kabeh angga¬
hota miloe gering, sehat beuteung sehat
anggahota kabeh.
Tadi geus didadarkeun jen kadaharan
teh sanggeus asoep kana beuteung, djadi
getih, djadi daging, djadi baloeng, djadi
soengsoem. Noemoetkeun pangandika
oelama, kadaharan teh binihna kalakoean;
lamoen kadaharan halal nimboelkeun
kalakoean hade; lamoen kadaharanana
haram kaloearna oge kalakoean haram.
Deui timbalan Kangdjeng Nabi s. a. w.
„
9 do ee
ces
Hartosna: „Sagala daging-daging anoe
djadina tina barang haram, seuneu
naraka leuwih njoso ngahakanna
kana eta daging.
Ana kitoe atoeh koedoe katjida poha¬
rana beuteung teh diraksana tina dia¬
soepan koe barang haram, soepaja ka¬
lakoean oerang salawasna hade, djeung
soepaja daging oerang oelah dipake pa¬
ngabeuki seuneu naraka.
Naon ari barang haram teh?
Ari roepa-roepana mah barang haram
teh loba, oge oerang teu koedoe njoek¬
tjroek galoerna, mapaj katranganana jen
ieu barang haram henteuna, tjoekoep
koe sangkaan djeung kira-kira oerang


anoe tetela bae. Saperti barang meunang
maling, meunang ngagasab, meunang
koeli kalakoean anoe haram, atawa ladang
barang anoe haram, djeung salian ti eta.
Koemaha lamoen teu bisa netelakeun
halal-haramna?
Lamoen teu aja tjiri-tjiri pikeun nga¬
bedakeun naha halal, naha haram, eta¬
mah anoe kitoe diseboetna soebhat.
Aja samboenganana.


Pangaweroeh-Paoesahaan.


Samboengan A. M. No. 19.


Patali sareng dadaran - dadaran dina
A. M. noe parantos - parantos, oerang
tiasa ningali, wireh organisatie koperasi
kalapa teh ngadjalankeun tiloe roepi
kalakoean pikeun kamadjengan paoesa¬
haan, kalapa, noe saenjana mah eta teh
kawadjiban bapa tani saoemoemna, nja¬
eta
Malihara hasil tani koe moepoe¬
sarta ngadjoealna kalapa teh koedoe
noe karolot bae (poma oelah sok¬
diala ngora-ngora keneh).
Ngoempoelkeun kalapa ti noe¬
saoetak - saeutik kalawan ngahidji¬
keun noe baroga kebon kalapa, nepi
ka aja goendoekan rea meueusan
noe bisa teroes didjoeal ka soeda¬
gar-soedagar gede (atawa fabriek2
minjak) bae, kalawan harga oendak
meueusan.
3.
Njaosan pangaboetoeh bapa tani
koe mere ngandjoek artos keur ka¬
perloean ngebon atanapi malihara
kebon.
leu organisatie teh kantenan teu ba¬
bari didjalankeunana, sabab kanggo ka¬
madjengan perkempelan teh perloe:
Boga doeit (sadia kapitaal) nja
a.
eta pokona pikeun neboesan noe ba¬
roga hoetang voorschot ka tusschen¬
handelaar tea.
Noe djadi Bestuurna tina eta per¬
b.
koempoelan koedoe djalma - djalma
noe poeroenan, daek gawe, sarta
gede karep kana ngamadjoekeun eta
perkoempoelan.
Noe djadi Pamingpinna koedoe
noe boga loeang tina oeroesan ko¬
perasi sareng dagang
Anggota - anggotana eta koperasi
d.
(noe baroga kebon kalapa) koedoe
satia, tegesna noeroet mitoehoe ka¬
perkempelan djeung kana atoeran¬
atoeranana.
Perkawis satia teh sakapeung sok abot.
diboektikeunana koe anggota2 babakoe¬
na pikeun noe teu garadoeh. lbaratna
dina koedoe salamina ngadjoeal kalapana
ka koperasi bae, sanadjan harga kalapa
di loeareun koperasi leuwih mahal batan
di koperasi.


Moega2 ieu dadaran djanten tjatjaang
pikeun anoe kagoengan kapentingan sarta
aja asarna noe ngadatangkeun hasil ka¬
marantenna kalawan koernia Toehan.
Amin!
Salamna poen
Tohir S. a.


LELESON.


koe: Atm.
II
Asmarandana.
1. Koe sapalihna 'Arifin, sara' - tare¬
kat - hakekat, eta ilmoe noe tiloe teh,
sok didaramel ibarat, sangkan oerang
noe awam, gampang parat moen rek¬
noeroet, noeroetan noelad ilmoena.
2. Sareat didamel misil, minangka
„parahoe sampan" lajar „di laoetan
gede", njatana ngambah „tarekat",
neang hidji permata, „inten" anoe
aloes mandjoer, noe aja dasar sagara.
3. Njatana „hakekat" batin noe gi¬
lang-goemilang herang, dina dasar laoet
gede, koemaha atoeh njandakna, eta
permata herang, tangtoena koedoe djeung
ilmoe, ilmoe noe sampoerna pisan.
4. Moen djalmi kabita pasti, koe¬
eta inten permata, tatanja masing talete,
ka goeroe anoe geus njata, tina hal il¬
moe eta, penta patokan noe tangtoe, pi¬
keun neuleuman permata.
5. Koe soegri djalmi kaharti, moal
koerang bahajana, teuleum di laoetan
djero, sagara ombak - ombakan, arang
langka noe bisa, tepi ka inten noe hoe¬
roeng, teu kiat koe dedewana.
6. Namoeng goeroe anoe moersid,
noe jasa moekakeun djalan, dibarengan
koe taufek, pitoeloengna Maha Moelja,
noe sipat „Arrohimi" djalmi anoe
kitoe oentoeng, enggoning koemalendang¬
na.
7. Kitoe tjek anoe tingali, kana bag¬
bagan agama, noe noelis mah poek mong¬
kleng, teu aja pisan katerang, moeng¬
ngabedjakeun bedja, insja Alloh moal
poendoeng, moen nganggap panggeuing
goang.


KOROPAK.


Djrg. M. Sarief Lgno. 2114.
Artos f 0,80 kanggo kw. II th. '39.
Djrg. Tb. Joesron Lgno. 2847.
Artos f 0,80 kanggo kw. II th. '39.
Djrg. M. Martowirdjo Lgno. 2843.
Artos f 0,80 kanggo kw. II th. '39.
Djrg. Moechtar Lgno. 2717.
Artos f 0,80 kanggo kw. II th. '39.
Djrg. H. Ihsan Lgno. 2287.
Artos f 1.60 kanggo kw. II + III th. 39.
Noe teu moendoet teu diwaler.
Adm. A. M.

Inggris - Roeslan.
Koe taladjakna Djerman djeung Italie
djeung koe pangdorongna ti pihak pa¬
koempoelan2 politiek, Inggris dina sa¬
boelan ka toekang geus ngajakeun ba¬
badamian djeung nagara Kominis njateta
Roeslan tea, noe diloeloegoean koe¬
Jozef Stalin. Mimitina tjek bedja-bedja
noe saboelan ka toekang mah babada¬
mianana teh njoegemakeun, tapi beuki
dieu bet beuki hese roepana, malahan
nepi ka aja korban sagala Roeslan mah,
nja eta koe dilepas loeloegoe oeroesan
loear nagara Roeslan Maxim Litwinoff.
Bagian gede ti s. s. kabar mah geus
njangka jen rek gaplah bae eta babada¬
mian teh. Mangagokan dina eta ba¬
badamian teh nja eta koe lantaran Roes¬
lan hajang njieun perdjangdjian kabala¬
tantaraan, ari Inggris rada teu panoe¬
djoeeun.
Tapi lamoen noeroetkeun bedja-bedja
noe datang minggoe noe anjar kaliwat
mah eta babadamian teh gede harepan
kana aja boeahna, malah tjek telegram2
ti Inggris, nagara noe boga kapentingan
mah moal lila deui oge bakal kadjadian
perdjangdjian teh.
Lamoen koe oerang rada dilelek-ielek
mah tangtoe aja sabab noe matak ajeuna
Inggris djadi tjondong kana ajana per¬
djangdjian djeung Roeslan teh. Djiga¬
djigana mah koe pangdorongna Prantjis,
sobat Inggris. Sabab Prantjis mah ha¬
watireun saenggeus aja perdjangdjian
kabalatantaraan antara Djerman dj. Italie
teh koe lantaran asa beuki kaantjam,
masing tjek Hitler djeung Mussolini, jen
eta perdjangdjian keur goena katengtre¬
man oge. Aja deui noe matak ngarobah
tangtoengan Inggris teh koe paoer kase¬
dekkeunana koe Djepang ti Asia-Wetan,
mangkaning kapan ajeuna teh keur meu¬
djeuhna patjektjokan tina perkara lindi¬
han nagara-nagara deungeun (internatio¬
nale nederzettingen) tea; ari noe katiloe
tina perkara pangaroeh. Kapan lamoen
eta babadamian kandas teh geus moal
salah deui pangaroehna njirorot, beuki
komo meureun „As-Rome-Berlijn" wa¬
nina ka Inggris teh.
Rome-Berlin-Tokio.
Dina poe Salasa tg. 22 Mei perdjang¬
djian antara Berlin (Djerman) djeung
Rome (Italie) teh geus diteken di Ber¬
lin — iboe kota Djerman. Eta per¬
djangdjian dingaranan „Beungkeutan
kasobatan djeung kabarajaan antara Ita¬
lie djeung Djerman". Ari eusina eta
perdjangdjian teh nja eta dimana sala¬
saoerang aja noe ngaroeroeg, noe hidji
deui koedoe ngabela. Dina oeroesan
politik loear nagara eta doea nagara
koedoe digawe babarengan, sili bantoean
Eta perdjangdjian berdjalanna sapoeloeh
taoen. Pendekna mah „Beungkeutan pi¬
keun njegah Kominis" antara Djerman
djeung Italie mah geus didjieun per¬
djangdjian kabalatantaraan.


Ari baheula mah noe hajang ngoeatan
eta „Beungkeutan njegah Kominis" teh
Djepang, tapi ajeuna didjalankeunana


koe Rome djeung Berlin, malah Tokio
(Djepang) mah barang diadjak teh kalah¬
ka nolak. Noe djadi marga lantaranana
teh nja eta Djepang emboeng ngabela
noe perang di Eropa kapan di Tiongkok
oge tatjan beres keneh ari seug minggoe¬
harita, basa Djepang diadjak, oedara
politik di Eroa katjida pikahariwangeu¬
nana. Djaba ti eta pamarentah Djepang
keur tjektjok djeung Inggris tina perkara
„lindihan-lindihan nagara deungeun" tea,
djadi lamoen Djepang miloe ka Rome¬
Berlin tangtoe Inggris koe Djepang hese¬
dibawa badami tina soal lindihan.
Tapi ajeuna tangtoengan Djepang rada
robah saenggeus Inggris sikepna tina
perkara lindihan katjida kerasna tjara
noe geus ditoeliskeun di loehoer. Dje¬
pang teh ajeuna mah aja gerentesna
hajang miloe kana perdjangdjian kaba¬
latantaraan antara Djerman djeung Italie
tea. Komo lamoen engke geus aja per¬
djangdjian antara Inggris djeung Roeslan
mah beuki sieun bae Djepang teh, sarta
koe sorangan (automatisch) bakal nga¬
deukeutan as Rome-Berlin. Djeung deui
tangtoengan Amerika ka Djepang ajeuna
beuki keras bae djadi tangtoe bae Dje¬
pang teh tjoelang tjileung pisan lamoen
teu miloe kana perdjangdjian Italie,
Djerman noe anjar.
Sadjeroning kaajaan kieu teh ari pa¬
tjektjokan Djerman-Polen djeung di Pa¬
lestina mah tatjan beres komo di Pales
tina mah ajeuna teh Jahoedi noe matjeuh
teh da teu panoedjoe tea kana poetoesan
Inggris.
MORAWI.


Moetasi Pakaoeman.


Bedja oepisil anoe saoepisil-oepisilna
geus datang kana medja redactie ieu
soerat kabar, ngawawarkeun jen:
1e. Rd. Hadji Noch Adjunct - Hoofd¬
panghoeloe Tjiandjoer geus moendoet
liren tina padamelanana ti mimiti boelan
ieu Juni 1939.
2e. Rd. Hadji Moehammad Zoehdi
kalipah nagara Tjiandjoer diangkat kana
Adjunct-Hoofdpanghoeloe ti mimiti boe¬
lan Juni 1939.
3e. Rd. Moehammad Sirod, Naib Pa¬
tjet diangkat kana Kalipah nagara ti
mimiti boelan Juni keneh.
Ajana ieu robahan djadi hidji sabab
ka sarerea pikeun ngandelanana iman
jen oerang sarerea mah teu daja teu
oepaja, anging Maha Soetji anoe nang


toekeun toetoelisan. Oerang wadjib ich¬
tiarna; Goesti Robboel Alamin anoe
nigasna: „de mensch wikt, en
God beschikt".
Mauloed Kdj. Nabi s.a.w.
DI GOENOENG ROSA.
1. Teu kalis koe tempat leutik,
da kasoeroeng berkah Boeja.*)
sapaat Nabi noe aheng,
teu kahalang koe kontrakan,
bet nembrak atra katingal,
koemoel ngarioeng moengpoeloeng,
mestakeun wedal Panoetan.
Taboeh salapan peresis,
wengi Ahad noe kaliwat, (13/14-5-39)
masdjid pinoeh mani meteng,
sesek djedjel soesah sila,
heurin di djero di latar,
moen dibilang mandjing ratoes,
anoe pada ngiring bingah.
Gorolang noe biantara,
3.
sesepoeh di eta masdjid,
nganoehoenkeun ka sadaja,
noe sami pada saroemping,
hadirin ngadadak djempling,
lir anoe kapoepoel bajoe,
hoesoe dangoe ka noe hoetbah,
djiga teu midoea koeping,
gembleng anteb ngabandoengan
kasaoeran.
4. Loegaj sesepoeh noe hoetbah,
digentos koe hidji ahli,
matja riwajat djoengdjoenan,
Kandjeng Nabi noe sinelir,
ti awit mantja karomi,
toeg nepi ka waktoe poepoes,
atra natrat sarta nembrak,
pikeun tjonto kabeh Moeslim,
basa bingah estoe gembleng
satjamplengna.
Toetoep noe maos riwajat,
5.
djalmi seueur riab ngabring,
moeroe tempat barangtoeang,
ngageder asa kaindit,
bangoen pada resmi galih,
nadjan toeangeun samakbroek,
da kasoeroeng koe kabingah,
basa nimat kapimilik,
koe sadaja anoe pada tararoeang.
Sjoekoer Agoes, ari aja berkahna
mah, ngan „berekatna" ka Aboeja
teu nembongan ! Ab.
— O —
Ngahormat Panoetan.
Koe ichtiarna komiti perajaan moeloed
di Kopo Tjiandjoer dina malem Minggoe
tanggal 14 Mei 1939 kaleresan ping 24
Moeloed 1358 geus diajakeun hidji haf¬
lah, tempatna di sakola Al-Islamijjah.
Tjatjakan ti mimiti diboeka nepi ka¬
rengsena ngagebret hoedjan mah, beunang
diseboetkeun teu woedoe rada rea anoe
ngahadiran teh, sabab masih aja dina
ratoesan.
Anoe saroemping djaba ti kolot-kolot¬
na baroedak, para Djoeragan P. T. I. T.
Al - lanah, Al-Moeawanah, Al-Islamijjah
Sajang, Al-Ittihadoelislami, Ansoroelhag,

Aboeja rek ngawawar bari berko¬
bar - kobar diatas mimbar fabriek,
ngagero bari njeloek ka sakabeh seke¬
seler seuwen poetoe Aboeja, jen dina
saat ajeuna Aboeja keur ngadekoel, nga¬
doedoekkeun doea perkara nja eta doe¬
doek dina hoesnoeddon djeung doedoek
dina njingkahan soeoeddon. Sanadjan
Aboeja pohara ihtiarna, tapi ari kana
boeahna mah, wallohoe a'lam, boa-boa
sakoemaha biasa tea bae, sok keuna koe¬
bosen. Eta oge, diwangsit koe adjengan
koedoe ngadoedoekkeun wiridan bada
solat, doedoekna teh ngan sabot aja
noe diandjing tjai bae, ari geus dikemat
koe masiat mah, datang deui bae kasawat
maneuh, tjoengas-tjengos tjara noe rek
indit ka tjai; aweh salam bari nga¬
djengkat
Ngalarapkeunana hoesnoeddon tea
Aboeja mah tara ka batoer, sok ka anak
intjoe bae, ngarah soepaja Aboeja djatoh
tjinta salalawasna ka noe djadi seke seler,
hidoep aman wal tengtrem antara intjoe
djeung embah.
Tjara eta ...... intjoe boejoet noe
ngasongkeun patarosan, koe Aboeja mah
henteu ditoropong tina soesoena,
nja eta rek ngaheureujkeun djeung na¬
randjangan ka Aboeja, tapi koe Aboeja
dikeker tina katjapanon hoesnoena,
nja eta ngagoengkeun ka Aboeja, sape¬
dah ka kolot sorangan. Ari loeang loem¬
rahna kolot tea, koedoe alewoh, loba
kanjaho, pinoeh koe pangaweroeh. Tah,
baroedak teh meureun hajangeun nga¬
denge panjeboet batoer, jen Aboeja
kolot alewoh.
Demi sifat alewoh tea mah, koe Aboeja
oge moal dipoengkir, memang enja Aboeja
teh kitoe, ngan bae alewohna laen ma¬
tjem, nja eta alewoh dina roepa2
pasonoan. Ari djol kana lapang
masalah mah, boeeuk beunang maboek
Aboeja teh; paling, djeung paling, miloe
tjatjarita, wakil kana heuaj, da bosen
ari lain kabeuki Aboeja mah; noe nja¬
ritana oge teu poegoeh kadengena, lian
ti ngagoeroeh tjara tjai tjoeroeg
Tapi boeboehan Aboeja kolot leuleus
awak, sanadjan geus hese ngoeliat oge,
nja teu boeroeng ngajoenkeun ka noe¬
djadi intjoe, dimana aja noe naros teh
sok ngioehan heula ka saehoena, ti dinja
dibedjakeun ka intjoe koemaha tiis nga¬
dalingdingna ari dikalangkangan koe¬
adjengan. Tjara tina ieu patarosan:


Toemaros:
Noemoetkeun boekoe „Komt tot het
gebed" wedalan Persatoean Islam, ba¬
batjaan saenggeusna solat ferdhoe, sa¬
dajana soenat, tapi kenging katrangan
ti anoe sanes oerang kedah dikir ti
sore tepi ka isoek, ti isoek tepi ka
sore.
a. Koemaha praktijkna dikir (dina
geestrealiteitna) sabab soegri baba¬
tjaan mah soenat, sapertos babatjaan
tarik bari ngarobahkeun anggahota,
babatjaan dina djero hate, babatjaan
tina Qoerän sareng babatjaan bari
milangan tasbeh.
Kenging katrangan ti noe sanes
soegri babatjaan noe disebat di loe¬
hoer dikir, sanes dikir teh eling?
Moeng oepami oerang eling ka Alloh,
eta teh teu sah, oepami henteu eling
ka Alloh, koefoer, atoeh koemaha
praktijkna?
b. Naon disebatna eling ka Alloh
dina waktoe sembahjang (waktoe
takbirotoel ihrom) sareng eling dina
waktoe hiroep koemboeh (sabadana
sembahjang).
Oendjoek timpah noehoen ti same¬
mehna.
Wassalam,
Lg. no. 2202.
Satamatna Aboeja matja eta oeroesan
anoe sakitoe tingseleketna, bet lain ha¬
jang ngadjawab ka intjoe teh, helok noe¬
aja, sabab intjoe Aboeja geus aja noe¬
djero pisan ibadahna, hajang netepan
ibadah lahir ibadah batin. Toengtoeng¬
na helok, Aboeja atoh, lantaran boga
angkeuhan, moal salah ieu intjoe aja
katineungna koe sjafa'at ka Aboeja,
djaga di arah-arah mahsar.
Koe lantaran Aboeja mah patoemana¬
nana dina dzikir ngan oekoer soepaja
aloes linggekna sirah bae, sedeng kaajaan
hate mah tetep dina djarah, soemarambah,
nja toeloej eta patarosan dibistel ka sa¬


ehoena ongefranceerd.
Saoer ki Saehoena, bener sakoemaha
hoekoeman „komt tot het gebed" wi¬
ridan bada solat fardoe mah, soenat.
Leuwih loba milampah pasoenatan, sa¬
badana tarapti wadjib, leuwih hade.
Demi dzikir tea, saoer Saehoena „eling
hoekoemna, tapi lain eling ka noe-lain2,
tjara Aboeja eling ka si nini anoe men¬
tjenit, tapi eling ka Goesti anoe kasipa¬
tan koe sampoerna.
Ari prakna dzikir, aja noe koe baba¬
tjaan dibarengan djeung hate, aja noe¬
dina hate woengkoel. Babatjaanana mah
roepa-roepa: aja koe tahlil, tahmid, tas¬
beh, matja goeran djeung salianna. Sa¬
djeroning dzikir koedoe inget kana ka¬
sampoernaanana Toehan, kana sagala
kakawasaanana, nepi ka si noe dzikir
tea tambah-tambah kaadjrihanana, kaisi¬
nanana.
Poegoeh, anoe poegoeh tea, saoer
Saehoena teh, oetamana pisan dzikir teh
koedoe saendeng-endeng, eling dina hate
kana kaagoenganana, kapoendjoelanana,
kasampoernaanana, kakawasaanana Maha
Kawasa. Sabab moen kitoe mah tangtoe
djaoeh tina masiat, lantaran kaadjrih ka¬
isin napel dina awak.
Oelah kena-kena metjelan tasbe, toe¬
loej dihoekoeman keur dzikir bae, teu
atjan poegoeh sanadjan gegerenjeman
oge, ari fikirna loear-leor kana sagala
roepa lian ti ka Pangeran mah.
Demi dzikir (eling) dina keur takbiro¬
toel ihrom mah, kamari Saehoena geus
ngababar dina bab patarosan A.M. No.
20. Nja kitoe tea bae eta mah, sasaoer
Saehoena tea, Aboeja mah taja petana
ngalalangkoengan ngalalangkahan, da
tangkoelak si rama-rama tea, lain koe¬
koepoe moentir.
Ari dzikir dina sambarangan waktoe
mah, nja eta sagala roepa noe kadeuleu,
noe kadenge, djeung karasa koedoe di¬
teroeskeun kana koedrat irodatna Pange¬
ran, meureun.


Kadjadian2 di nagara deungeun. 


Asia-Wetan.
Bedja2 noe rame dina minggoe noe¬
kaliwat teh nja eta tina perkara ririboetan
di Asia - Wetan. Ari perang Djepang¬
Tiongkok teh lain ngoerangan tapi beuki
hebat. Beuki dieu beuki teu gampang
bae Djepang teh ngaroeroegna Tiongkok.
Tjoba dina kamarina basa Djepang keur
rek ngepoeng balatantara Tionghoa geus
kasoran noe lain loemajan, riboean sol¬
dadoe Djepang maraot.
Djaba ti patjiweuh djeung Tiongkok
teh, Djepang ajeuna keur sedeng berten¬
tangan djeung nagara2 Inggris, Amerika,
Prantjis. Noe djadi perkara nja eta tina
soal nagara2 di Tiongkok noe ditjekel
koe nagara2 deungeun, noe sok diseboet
internationale nederzettingen. Eta „lin¬
dihan nagara2 deungeun" teh ajana di
sabagian Sjanghai, poelo Koelangsoe,
sabagian ti Amoy djeung rea - rea deui
Paparentahanana eta lindihan nagara


deungeun teh ajana dina tangan-tangan
oerang koelon. Ajeuna dipenta koe
Djepang soepaja paparentahan di eta
lindihan nagara2 deungeun teh dirobah
kalawan bangsa Djepang koedoe dibere
kakawasaan. Ari dohirna noe matak
ngasongkeun pamenta kitoe nja eta —
tjenah — koe lantaran di eta lindihan
nagara2 deungeun teh loba djelema noe¬
anti Djepang, sarta lamoen Djepang di
eta „lindihan" teu miloe ngawasa tang¬
toe eta anti-Djepang bakal teroes
nerekab.
Eta pamenta Djepang koe nagara Ing¬
gris djeung nagara2 noe baroga kapen¬
tingan teu ditarima, malahan Inggris,
Prantjis Amerika mah ngirim-ngirimkeun
kapal perang ka poelo Koelangsoe bisi
Djepang njieun tindakan maksa. Tapi
Djepang oge teu tjitjingeun, protes ka
eta tiloe nagara, sarta toeloej ngirim¬
ngirimkeun kapal perangna ka eta tempat.

Al-Moe'min, Pasoendan, Rooedotoelatfal
sareng ti Alfalah Poerwakarta. Ngawi¬
tan diboeka ieu haflah taboeh 8½ koe
anoe djadi goeroe di eta sakola. Teras
nganoehoenkeun ka sadajana para hadi¬
rin sakoemaha biasa. Moeng andjeunna
njebatkeun handjakal kaganggoe koe¬
hoedjan. Moegi-moegi bae anoe teu
saroemping teh sing lebet kana hadis
anoe didawoehkeun koe Rosoeloelloh
s. a. w. nalika moelih tina Perang Taboek:
SE TERE ON
.
 a Dai bo
Maksadna: „Di Madinah teh pirang-pi¬
rang kaom anoe teu miloe indit dj.
oerang, tapi maranehna boga bae
gandjaran tjara oerang noe hese¬
seseleket lantaran maranehanana ka¬
halangan koe oedoer".
Matja moeloedanana dihantja koe ba¬
roedak sakola bae, ngan doe'ana dipas¬
rahkeun ka Oestad R. Noh bin Habib.
Sarengsena tina moeloedan diteraskeun
koe biantara-biantara anoe patali djeung
ngagoengkeun Rasoeloelloh sareng nga¬
madjengkeun agama Islam anoe soetji,
koe bararoedak keneh.
Geus kitoe ditema koe anoe djadi
goeroena, sareng goeroe-goeroe anoe sa¬
nes: Al-Oestad Soleh Said ti Madrosah
Rooedotoelaffal, Al-Oestad R. Abdoelloh
bin Noh. Koe ieu djoeroe saoer dite¬
rangkeun paedah-paedahna ngajakeun pe¬
rajaan moeloed lahiranana, henteu koe¬
rang-koerang fadilahna ngabahas siroh¬
sirohna Rosoeloelloh, tapi henteu tamat
faedahna lamoen eta siroh Rosoeloelloh
teu ditoelad koe oerang
Anoe ngadji achlak Rosoel, tapi teu
teroes ditoelad euweuh bedana djeung
anoe boga oebar anoe matih tapi teu¬
digoenakeun (teu didahar). Teras an¬
djeunna ngabahas faedahna basa Arab.
Noe sasaoeran djaba ti eta. Al-Oes¬
tad Ishak, Dirg. Hasan ti lanah, an¬
djeunna nerangkeun katomaan para so¬
habat dina tagorroeb (ibadah) ka Alloh
Ta'ala, teras ngabahas kamistianana djal¬
ma Islam terhadep kana agamana.
Anoe pangachrirna choetbah, Dirg.
Winatapoera R. O. Simamang, andjeunna
nerangkeun anoe boekti tina warnaning
faedahna agama Islam. Lain di acherat
bae tapi di doenja keneh oge geus
boekti boeah-boeahna hadis sareng qaol
oelama teh.
Poekoel 12 pasamoan ditoetoep kala¬
jan rahajoe. Sabadana, para tatamoe
dihatoeranan toeang sapoeloekaneun.
VR. AL-MOE'MIN
Neda rido.
Wirehna poen alo wasta Nji Kaesih
dina ping 29/3-39 parantos tilar doenja.
disoehoenkeun sih rido galih sadaja,
soepados kersa hadiah koe maos fatihah,


qoelhoe, falak binnas. Teu aja sanes
moeng hatoer timpah noehoen,
ti poen
Ojo.
INNA LILLAHI ....
Manawi aja rido sadajana kersa nga¬
hadiahkeun koe ngaos fatihah sareng
goelhoe, falak binnas kanggo arwahna
poen anak koekoetan wasta Nji Iting
noe parantos tilar doenja dina malem
Rebo taboeh 7 ping 3/5-39.
Biangna Iting; Nji Mas Mariam.
Hatoer sewoe noehoen.
Salam baktos,
Cholipah Tandjoengsari.
INNA LILLAHI.
Hatoer oeninga, rehna poen adi nam
R. Abdulhamid Djoeroetoelis R.O. Bang¬
keloengkolot (Tjiamis) parantos tilar doe¬
nja dina wengi Minggoe ping 13/14-5-39
teu sanes disoehoenkeun kerna Allohna,
ka sadaja para djoeragan pamaos A.M.
moegi kersa maos fatihah, goelhoe, falak
binnas sakawasana.
Samemehna oegi, sim koering limpah
hatoer 1000 noehoen.
Wassalam sareng hormatna,
Langganan A.M. No. 2962,
Ploembon (Cheribon).
Hatoer oeninga.
Disoehoenkeun kerna Allohna ka sa¬
dajana ahli Al-Moe'min anoe pada ridlo
manah wening galih, kersa mangmaos¬
keun fatihah, goelhoe, falak binnas sa¬
kersana ka arwahna poen biang wasta
Nji Ganda binti Moerhadi, doepi poe¬
poesna mah parantos lami di Tjikalong¬
wetan.
Sateu-atjanna saparantosna hatoer se¬
woe noehoen.
Wassalam poen
A. Djoenaedi lgno. 2760
Tjisandawoet.
Elmoe Tauhid.
Hidji kitab anoe nembe medal anoe
kalintang pentingna karangan Al-Oestadz
Abdullah bin Noh. Atoeranana sareng
kateranganana ninggang pisan kana pa¬
ripaos: ngindoeng ka waktoe ngabapa
ka djaman. Margi njarioskeun pagoe¬
neman antawis hidji nonoman pinter
djaman ajeuna, sareng hidji sepoeh
loehoeng pinoendjoel, sagaraning elmoe
kaislaman, kawoewoeh waspada kana
kaajaan djaman. Silih tempasna ka¬
saoeran, raboelna patarosan ti nonoman
pertjeka, njoegemakeunana djawaban ti
sagara elmoe, poeloenganeun sarerea.
Toengtoengna..... Alhamdoelillah....
nonoman teh djanten tambih kiat kaja¬
kinanana kana woedjoedna Alloh Ta'ala
katoet sipat-sipatNa, woewoeh sampoerna
iman-Islamna, boeleud kapertjajaanana
en Islam sadjatining agama, djalan noe¬


toenggal geusan kabagdjaan doenja ache¬
rat.
Kasiatna ieu kitab kalintang poharana:
gampil kahartosna, etjes kateranganana,
basana estoe Soenda anoe teu kedah
disoendakeun deui.
Pangaosna moeng f 0,40. Pesenan ti
noe tebih kedah ditambih koe ongkos
parangko (drukwerk) f 0,04.
Anoe ngersakeun amal ma'roef
kantenan aja pangharepan nampi ieu
kitab kalajan gratis.
Disajagikeun di Adm. Al-Moe'min.
Poetoesan2 Kongres
M.I.A.I. II.
(Samboengan A.M. No. 20).
4e. Tina perkara panghinaan ka Pa¬
noetan oerang Moeslimin ieu badan geus
njieun mosie ka pamarentah, menta
soepaja pamarentah ngadjaga, oelah nepi
ka kadjadian deui noe saroepa kitoe.
5e. Pikeun njebarkeun agama Islam
di tanah-tanah kolonisasie saperti Lam¬
poeng, rek ngembarakeun ka Moeslimin
Indonesia, jen saha-saha noe daek djadi
propagandist Islam di eta kolonisasie koe¬
doe sagantjang-gantjangna njieun perhoe¬
boengan djeung H. B. „Moehammadijah",
koe lantaran ajeuna di eta tempat-tempat
teh geus loba propagandist ti kaom
Karesten.
6e. Kana ajana niatan rek njaboet
artikel 177 Indische Staatsregeling, M.I.A.I.
ngasongkeun mosie soepaja entong toe¬
loes ditjaboetna eta artikel, koe lantaran
lamoen toeloej didjalankeun, noe njebar¬
keun agama Karesten beuki laloeasa bae.
Deui dina eta mosie M.I.A.I. menta ka¬
pamarentah soepaja artikel 178 I.S., noe¬
ngandoeng maksoed njempitkeun njebar¬
na Islam di Indonesia, ditjaboet, koe¬
lantaran Indoneia mah nagara Islam.
7e. Koe lantaran soeal netepkeun le¬
baran katjida soelitna, kongres teu bisa
njieun poetoesan, ngan ngaharep soe¬
paja oelah sili gorengkeun dimana aja
pasalia.
8e. Ngoeatan mosie kongres I di Soe¬
rabaja soepaja noe boga had ngoeroes
waris dibalikkeun deui ka Raad Agama.
Ari ajeuna eta teh di tangan landraad.
Pikeun ngadjalankeun ieu oeroesan nji¬
eun komisi.
9e. Sekretariaat M. I. A. I. ditambahan
koe bagian oeroesan loear nagara. Noe¬
kapapantjenan aja tiloean para djrg.2
Moehammad Sidik (Nahdoh), Moeham¬
mad Zakir (Moehammadijah), Mr. Achmad
Kasmat (Partai Islam Indonesia).
10e. Ngamoepakatan kana rek nga¬
jakeun „Pesantren Loehoer“ (Di dieu
perloe ditoeliskeun jen pamarentah nagri
Walanda oge aja perhatianana. M).
11e. Perkara ngaloearkeun s. kabar
(dagblad) Islam tatjan bisa njieun poe¬
toesan, patali djeung oesoesan doeit,
sarta perloe dilenjepan leuwih djero.
Sakitoe poetoesan2 kongres Islam In¬
donesia noe kadoea teh. Moega2 bae¬
sing aja kamangpaatanana. (Morawi).


